Les versions catalana i castellana d'aquest document van ser publicades en el DOGC núm. 6779, de 30.12.2014.
Era existéncia des crambes agràries sonque se justifique entà poder mesurar era representativitat des organizacions professionaus agràries per miei des eleccions a crambes agràries.
Era determinacion dera representativitat des organizacions professionaus agràries ei un requisit dera Administracion agrària relacional, ja que deth grad de representativitat derive era participacion d'aguestes entitats enes politiques agràries que desvolope era Generalitat, com establís er article 21 dera Lei 18/2001, deth 31 de deseme, d'orientacion agrària.
Era Lei se dividís en quate capítols e a un caractèr exaustiu entà que no'n calgue cap desplegament ulterior.
Eth capítol tresau establís eth regim des despenes electoraus e era comptabilitat electorau.
Finalament, era Lei conten dues disposicions addicionaus sus era extincion des crambes agràries provinciaus e era possibilitat de sincronizar es eleccions entà mesurar era representativitat en Catalonha damb es que pogue portar a tèrme era Administracion der Estat.
Capítol I. Eleccions e representativitat
Era representativitat des organizacions agràries se determine mejançant un procediment electorau entre es persones qu'an era condicion d'electors d'acòrd damb çò que dispause aguesta lei.
Es eleccions entà determinar era representativitat des organizacions professionaus agràries se regissen pes critèris següents:
Entara elaboracion deth cens s'a de demanar era collaboracion dera Tresoreria Generau dera Seguretat Sociau.
Eth cens electorau includís es electors damb dret de sufragi actiu que complisquen es requisits següents:
c) Es persones fisiques majores d'edat qu'an era consideracion legau de collaboradores en ua empresa familiara agrària, tostemp que siguen afiliades ara Seguretat Sociau e en alta coma trabalhadors agraris per compde pròpi en regim especiau de trabalhadors per compde pròpi o autonòms, d'acòrd damb es donades dera Tresoreria Generau dera Seguretat Sociau.
Eth cens electorau, as efèctes de çò que dispause er apartat 4, se dividís enes seccions següentes:
f) Proclamar es resultats definitius des eleccions.
Se non arriben ad aguest nombre minim, es electors d'aguestes poblacions exercissen eth dret de vòt enes municipis que determine era Junta Electorau d'acòrd damb critèris de proximitat e comunicacion.
Tanben, es municipis limitròfs que non arriben ath nomentat nombre minim exigit se pòden agropar se amassa depassen es quinze electors, e era Junta Electorau a de determinar en quin municipi se place era mèsa electorau sus era basa des madieshi critèris de proximitat e comunicacion.
Es mèses electoraus son integrades per tres persones escuelhudes per insaculacion entre electors includidi en cens corresponent dera madeisha mèsa.
b) Verificar era identitat des votants.
Es comissions territoriaus son creades pera Junta Electorau e an d'auer era composicion següenta:
En nomentament des membres dera Administracion electorau cau preveir era designacion de suplents.
Era Administracion electorau a de garantir era non-discriminacion per rason de sèxe ena sua composicion e era introduccion de mesures d'accion positiva entà fomentar-i era participacion des hemnes.
Ar efècte de participar enes organs dera Administracion des qué siguen membres, era preséncia des organizacions professionaus agràries mès representatives a d'èster proporcionau ath nombre de vòts obtengudi per cada ua d'eres.
Es eleccions s'an de celebrar d'acòrd damb eth calendari que s'a de júnher coma annèx dera orde de convocatòria.
Cinc dies abans dera votacion, eth representant de cada candidatura pòt designar un interventor entà cada mèsa, damb votz e sense vòt, entre es inscrits en cens corresponent dera madeisha mèsa.
Era publicitat institucionau a qué hè referéncia er apartat 2 s'a de hèr en espacis gratuïts des mejans de comunicacion sociau de titularitat publica der encastre territoriau corresponent, sufisents entà arténher es objectius dera campanha.
Des dera convocatòria des eleccions e enquiara celebracion d'aguestes demore proïbit quinsevolhe acte organizat o finançat, dirèctament o indirèctament, pes poders publics que contengue allusions as accions o as objectius artenhudi, o que hèsque a servir imatges o expressions coincidentes o pariones as emplegades ena campanha per quauqua des organizacions professionaus agràries concurrentes as eleccions.
Sense prejudici de çò qu'establís er apartat 2, des dera convocatòria des eleccions enquiar inici dera campanha electorau, demoren proïbides era publicitat e era propaganda electorau mejançant cartèls, supòrts comerciaus, insercions en premsa, ràdio o d'auti mejans digitaus que non se poguen justificar per exercici des activitats ordinàries des organizacions professionaus agràries, coalicions e agropacions.
Era celebracion d'actes publics de campanha electorau se regís per çò que dispause era legislacion reguladora deth dret de reünion.
Era despena des candidatures en aguest tipe de publicitat non pòt depassar deth 20% dera limita de despenes.
Un còp atribuïdi, era Junta Electorau a de comunicar ath representant de cada candidatura es locaus e lòcs assignadi.
Es candidatures an dret a hèr publicitat ena premsa periodica e enes emissores de ràdio de titularitat privada, sense qu'es despenes hètes en aguesta publicitat poguen superar eth 20% deth limit de despena.
Contra es actes d'escrutinh e era proclamacion de resultats se pòden interpausar es recorsi ordinaris establidi pera normativa administrativa.
Es infraccions tipificades per aguest article se sancionen damb ua multa de 600 a 3.000 èuros.
Infraccions damb abús deth cargue
b) Cambiar, amagar o alterar era envolòpa o era papereta des eleccions que liure er elector.
c) Consentir, podent-ac evitar, que bèth un participe dus o mès viatges en ues madeishes eleccions o ac hèsque sense capacitat legau.
d) Empedir o dificultar injustificadament era entrada, era gessuda o era permanéncia des electors, apoderats e interventors enes lòcs a on se celèbren es eleccions.
Es presidents e es vocaus des mèses, e tanben es respectius suplents, que dèishen de participar en exercici des sues foncions o les abandonen sense cap motiu legau o incomplisquen sense cap motiu justificat es obligacions de desencusa o avís per auança son sancionadi damb ua multa de 1.000 a 6.000 èuros.
a) Pressionar as electors damb violéncia, intimidacion, recompensa o remuneracion tà qué non exercisquen eth sòn dret de vòt, l'exercisquen contra era sua volontat o descurbisquen eth secret de vòt.
b) Empedir o dificultar injustificadament era entrada, era gessuda o era permanéncia des electors, apoderats e interventors as lòcs a on se celèbren es eleccions.
c) Depositar dus o mès viatges era papereta en ues madeishes eleccions o participar-i dolosament sense capacitat entà hè'c.
Es sancions s'an d'imposar en tot atier es critèris de graduacion següents:
Es infraccions tipificades per aguesta lei prescriuen passat un an a compdar deth dia qu'an estat cometudes.
Non pòden èster designadi administradors electoraus es condemnats per senténcia fèrma per delictes contra era Administracion publica o contra es institucions publiques se era senténcia a establit pena d'inabilitacion entar exercici deth dret de sufragi passiu o pena d'inabilitacion absoluda o especiau o pena de suspension entara aucupacion de cargue public.
Se es candidatures presentades non son proclamades o renóncien a concórrer ara eleccion, es imposicions hètes per tresaus enes compdes an d'èster tornades pes organizacions professionaus agràries, coalicions o agropacions independentes que les prebotgèren.
Toti es hons destinadi a sufragar es despenes electoraus, quinsevolhe que ne sigue era procedéncia, s'an d'ingressar enes compdes e totes es despenes s'an de pagar damb cargue ad aguesti.
Es administradors electoraus e es persones autorizades per aguesti tà dispausar des hons des compdes son responsables des quantitats ingressades e de destinar-les as finalitats mercades.
Acabada era campanha electorau, sonque se pòt dispausar des rossecs des compdes tà pagar, laguens des nauanta dies següents ath dera votacion, es despenes electoraus contrètes prealablament.
Tota reclamacion per despenes electoraus que non sigue notificada as corresponents administradors laguens des seishanta dies següents ath dera votacion se considère nulla e non pagabla, sense prejudici qu'era Junta Electorau, se i a motiu justificat, pogue adméter excepcions.
Cap organizacion professionau agrària, coalicion o agropacion independenta non pòt assumir despenes electoraus que depassen es limits establidi pera orde de convocatòria des eleccions.
Era Junta Electorau, se des investigacions que pòrte a tèrme se'n desprenen indicis de conductes constitutives d'infraccions electoraus, ac a de comunicar ath departament competent en matèria d'agricultura e ramaderia, entar exercici des accions que corresponguen.
Tanben, a d'informar ara Sindicatura de Compdes des resultats dera sua activitat fiscalizadora.
Laguens des dus cents dies posteriors as eleccions, era Sindicatura de Compdes s'a de prononciar, en exercici dera sua foncion fiscalizadora, sus era regularitat des comptabilitats electoraus, e en cas que s'agen detectat irregularitats en aguesta comptabilitat o violacions des restriccions establides en matèria d'ingrèssi e despenes electoraus, pòt proposar era non-adjudicacion o era reduccion dera subvencion ara organizacion professionau agrària, federacion, coalicion o agropacion qu'a actuat irregularament.
Era proposicion de non-autrejament s'a de formular en cas des organizacions professionaus agràries, coalicions o agropacions independentes que non complisquen era obligacion de presentar ara Sindicatura de Compdes era comptabilitat atau com establís er article 42.1.
Se es deficiéncies detectades afècten fondamentaument aspèctes de naturalesa formau, se n'a d'avalorar era incidéncia ena justificacion e, en conseqüéncia, era Sindicatura de Compdes a d'estimar era proposicion de reduccion dera subvencion electorau a percéber.
a) Se es aportacions privades depassen eth limit legau maxim de 1.000 èuros, s'a de prepausar ua reduccion deth doble dera quantitat excedida.
d) Se es organizacions professionaus agràries, coalicions o agropacions independentes depassen un o mès d'un des limits establidi entàs despenes electoraus, era reduccion prepausada ei eth resultat d'aplicar era següenta taula progressiva de coeficients de reduccion dera subvencion en foncion deth percentatge que represente er excès sus cada un des limits de despenes autorizades en cada cas, tostemp qu'era superacion sigue, coma minim, der 1% deth limit establit, d'acòrd damb es valors que se detalhen a continuacion:
Un còp establit eth tipe de reduccion resultanta, aguest s'a d'aplicar sus eth limit maxim de despenes que correspon a cada organizacion, e s'obten era quantitat en termès absoluts dera reduccion dera subvencion electorau que s'a de prepausar.
Se declaren extingides es crambes agràries de Barcelona, Tarragona, Lleida e Girona.
Damb relacion as bens, es drets e es obligacions de quinsevolhe naturalesa que corresponen a crambes agràries extingides coma conseqüéncia dera aplicacion d'aguesta lei, era Administracion dera Generalitat n'a de traspassar eth patrimòni resultant dera liquidacion ara Fundació de la Pagesia de Catalunya tà qué aguesta se destine a finalitats e servicis d'interès generau agrari.
Simultaneïtat dera consulta damb d'auti procèssi electoraus
En tant que non se celèbren es prumères eleccions d'acòrd damb aguesta lei, era representativitat des organizacions professionaus agràries ei era determinada enes darrères eleccions a crambes agràries celebrades abans dera entrada en vigor d'aguesta lei.
Se derògue era Lei 17/1993, deth 28 de deseme, de crambes agràries.
a) Eth Decret 242/1994, deth 13 de seteme, peth quau se regulen eth regim electorau generau des crambes agràries.
c) Eth Decret 280/1994, deth 4 de noveme, peth quau se regulen es despenes electoraus enes eleccions a crambes agràries
d) Eth Decret 289/1998, deth 3 de noveme, de modificacion deth Decret 280/1994, deth 4 de noveme, peth quau se regulen es despenes electoraus enes eleccions a crambes agràries.
Es referéncies as eleccions a crambes agràries existentes ena normativa vigenta s'entenen hètes as eleccions tà determinar era representativitat des organizacions professionaus agràries d'acòrd damb aguesta lei.